**MONIALAINEN OPPIMISKOKONAISUUS TYÖELÄMÄ- JA YRITTÄJYYSTEEMALLA**

Monialaisen oppimiskokonaisuuden tavoitteena on johdatella oppilaat työelämän ja yrittäjyyden. Oppimisen keskiössä on tekeminen, kokeileminen ja yhteistyö.

**Päivä 1 – MINÄ TYÖELÄMÄSSÄ**

Ensimmäisen päivän keskiössä ovat työelämätaidot ja oma saaminen. Oppilaat pääsevät pohtimaan itselle tärkeitä asioita ja kiinnostuksen kohteita, sanoittamaan omaa osaamistaan ja tutustumaan työelämään eri näkökulmista.

Päivän aikana oppilaat tekevät:

* Työelämätaitopohdintaa Työn Taitajat -työelämäoppitunnilla
* YouCanvas
* T-mallin osaamistaulu
* Myyntipuhe itsestään suomeksi ja toisella kielellä
* Video-CV

**Päivä 2 & 3 – LIIKEIDEAA ETSIMÄSSÄ**

Toisena ja kolmantena päivänä sukelletaan yrittäjyyden maailmaan ja oppilaat oppivat yrittäjyyden aloittamisen prosessin. Oppilaat ideoivat tiimeissä liikeideoita ja suunnittelevat yrityksiä. Oppilaat ideoivat, muodostavat ideasta liikeidean, tekevät idealle yritysesittelyn sekä sitä tukevan PowerPoint-esityksen. Kaikki tiimit esittävät ideansa luokalle ja jokaisesta luokasta valitaan yksi tiimi loppuhuipennukseen.

**Haaste**

Tehtävänne on ideoida yritys, joka on toteuttamiskelpoinen. Idea voi olla arkinen tai uusi keksintö. Idea voi olla tuote tai palvelu tai niiden yhdistelmä. Teidän tulee huomioida ideassa jokin seuraavista: kestävä kehitys, digitalisaatio tai kansainvälisyys. Liikeidea voi perustua teidän taitoihin ja osaamiseen, kiinnostuksen kohteisiin, asiakkaiden ongelmiin tai tarpeisiin, harrastuksiin tai trendeihin.

Päivien aikana oppilaat:

* Oppivat ideoimaan tiimeissä
* Keksivät idean ja tekevät siitä liikeidean
* Valmistelevat yritysesittelyn ideasta ja tekevät sen tueksi PowerPoint-esityksen
* Esittelevät uuden idean

**SISÄLLYS**

[TEEMA 1: OMAN OSAAMISEN TUNNISTAMINEN (2 x 45 min) 2](#_Toc1426268105)

[TEEMA 2: OMAN OSAAMISEN SANOITTAMINEN (MYYNTIPUHE ITSESTÄ) 3](#_Toc560040200)

[TEEMA 2: OMAN OSAAMISEN SANOITTAMINEN (VIDEO-CV) 4](#_Toc1095446949)

[TEEMA 3: JOHDANTO YRITTÄJYYTEEN 5](#_Toc993899429)

[TEEMA 4: IDEASTA LIIKEIDEAKSI 6](#_Toc1221129418)

[TEEMA 5: YRITYSESITTELY + NIMI & LOGO 8](#_Toc1840398612)

[TEEMA 6: MARKKINOINTI – MAINOSVIDEO 9](#_Toc2130506973)

[TEEMA 7: LOPPUESITYKSET & TIIMIVISA (LOPUT) 11](#_Toc435726178)

[TEEMA 7: TYÖELÄMÄ-, TALOUS- JA YRITTÄJYYSVISA 11](#_Toc1886877057)

[TEEMA 8: PALAUTE 12](#_Toc299411669)

# TEEMA 1: OMAN OSAAMISEN TUNNISTAMINEN (2 x 45 min)

**Tavoitteet**

* Oppilaat tunnistavat omia taitoja ja vahvuuksiaan.
* Oppilaat ymmärtävät yritysten roolin ongelmien ratkaisijoina ja hyödyn tuottajina.

**Materiaalit**

* Video: <https://youtu.be/fXRGp0wF5iw>
* PowerPoint-esitys (diat 1-8)
* Tehtävät: You Canvas ja T-mallin osaamistaulu (kaksipuolinen A3/A4)

**Käsikirjoitus (teema 1, osio 1)**

* KOKONAISUUDEN ESITTELY JA TAVOITTEET // 15 MIN
  + MOKin tavoitteena on auttaa oppilaita tunnistamaan omia työelämätaitojaan ja kehittämään yrittäjämäistä toimintatapaa.
  + Voit täydentää videota PowerPointin ensimmäisillä (1-5) dioilla, joissa esitellään MOK-kokonaisuus.
  + Ensimmäisenä päivänä keskitytään työelämään ja siellä tarvittaviin taitoihin ja oman tulevaisuuden rakentamiseen. Toisena ja kolmantena päivänä toimitaan yrittäjämäisesti, keksitään uusia liikeideoita. Kokonaisuuden tavoitteena on antaa oppilaille taitoja, valmiuksia ja ajatuksia tulevaisuuteen.
  + Oppilaiden kanssa voidaan aluksi keskustella heidän ajatuksistaan liittyen työelämään.
    - Mitä ajatuksia työelämä herättää tässä vaiheessa opinpolkua?
    - Mitä ajatuksia TET-jaksolta on jäänyt työelämästä?
* YOU CANVAS & T-MALLIN OSAAMISTAULU -HARJOITUS // 30 MIN
  + Aloitetaan orientoituminen kokonaisuuteen pohtimalla omaa itseä. Voit alustaa harjoitusta näyttämällä diat 6-8 ja katsomalla [YouTube-videon](https://youtu.be/fXRGp0wF5iw).
  + Jaetaan oppilaille tulostetut työskentelypohjat, jotka sisältävät You Canvas- ja T-mallin osaamistauluharjoitukset. Ohjeista oppilaat työskentelemään aluksi itsenäisesti.
  + Muistuta oppilaita, että omien taitojen ja kiinnostustenkohteiden tunnistaminen on tärkeää niin työelämän, yrittäjyyden kuin jatko-opintojen näkökulmasta.
* TYÖSKENTELYN ESITTELY & YHTEENVETO // 20 MIN
  + Lopuksi oppilaat ottavat itselleen parin, jolle esittelevät oman Canvasin ja Osaamistaulun. Ohjeista oppilaat, että jokaisella on 5 minuuttia aikaa esitellä omat tehtävänsä.
  + Kysy, haluaako joku luokasta esitellä jommankumman tehtävistä koko luokalle.
  + Ensimmäinen teema vedetään yhteen kertomalla oppilaille, että You Canvas ja Osaamistaulu toimivat pohjana muille tehtäville sekä ensimmäisenä päivänä.

Huomioi, että tähän kokonaisuuteen on käytettävissä 2 x 45 minuuttia. Oppilaille kannattaa painottaa, että nämä kaksi tehtävää kannattaa tehdä huolella, koska ne ovat pohja seuraaville tehtäville.

Jos oppilaat tekevät tehtävät nopeasti, voitte luontevasti siirtyä seuraavaan teemaan, jossa tehdään näiden pohjalta myyntipuhe ja video-CV itsestä. Näihin voi hyvillä mielin käyttää enemmän aikaa.

# TEEMA 2: OMAN OSAAMISEN SANOITTAMINEN (MYYNTIPUHE ITSESTÄ)

Teema 2 sisältää kaksi osiota: myyntipuhe ja video-cv. Molempia osioita varten on varattu yhteensä 2 x 45 minuuttia.

**Tavoitteet**

* Oppilaat osaavat sanoittaa omaa osaamistaan ja taitojaan.
* Oppilaat harjoittelevat esiintymistä suomeksi ja toisella kielellä.
* Oppilaat osaavat työskennellä tiimeissä yhteisen tavoitteen eteen.

**Materiaalit**

* Video: <https://youtu.be/991HNwATIa8>
* PowerPoint-esitys (diat 9–13)
* Tehtävät: myyntipuhe ja video-CV (ei printattavaa materiaalia)

**Käsikirjoitus**

* ALOITUS // 5 MIN
  + Kerrotaan oppilaille, että seuraavaksi on tarkoitus sanoittaa omaa osaamista ja rakentaa siitä myyntipuhe. Myyntipuheen tarkoituksena on esitellä itsensä, taidot ja kiinnostuksen kohteet.
  + Aloitetaan työskentely katsomalla lyhyt [YouTube-video](https://youtu.be/991HNwATIa8), jossa annetaan vinkkejä myyntipuheen tekoon.
  + Ohjeistetaan oppilaat siihen, että myyntipuheet suunnitellaan sekä suomeksi että toisella kielellä.
* MYYNTIPUHEEN TEKO // 15 MIN
  + Oppilaat lähtevät työstämään omaa myyntipuhettaan You Canvasin ja Osaamistaulun pohjalta.
    - Vinkki: oppilaat voivat työstää myyntipuhetta alusta lähtien yksin tai parin kanssa.
  + Ohjeista oppilaat, että ensiksi he tekevät version myyntipuheesta suomeksi ja sen jälkeen tekevät siitä muun kielisen version. Tarvittaessa voit ohjeistaa oppilaat tekemään puheen suoraan toiselle kielelle.
* MYYNTIPUHEIDEN ESITTELYT // 10 MIN
  + Kun myyntipuheet ovat valmiita, pyydetään oppilaita esittelemään sekä suomenkieliset että muun kieliset versiot parilleen.
  + Lopuksi voidaan pyytää vapaaehtoista esittämään myyntipuheen koko luokalle.
* YHTEENVETO // 5 MIN
  + Kerrotaan oppilaille, että on tärkeää osata kiteyttää oma osaaminen sekä suullisesti että kirjallisesti. Myyntipuheissa on tärkeää luoda kuulijalle tunne, että haluaa tietää lisää. Puhutaan *fear of missing out (FOMO)* -ilmiöstä.
  + Seuraavassa teemassa myyntipuhetta laajennetaan ja sen pohjalta rakennetaan video-cv.

Jos myyntipuheet valmistuvat nopeasti, voidaan jatkaa suoraan video-cv:n tekoon, joka tehdään myyntipuheen pohjalta.

# TEEMA 2: OMAN OSAAMISEN SANOITTAMINEN (VIDEO-CV)

**Tavoitteet**

* Oppilaat oppivat kertomaan itsestään videolla.
* Oppilaat oppivat tekemään käsikirjoituksen videolle.

**Materiaalit**

* Videot: [Videohakemuksen tekeminen (Duunitori)](https://youtu.be/q4jTBpqOhlg) // [Videotyöhakemus / Nuutti Nissinen (Kun Koulu Loppuu)](https://youtu.be/tzoorLa7Tr0) // [Erottaudu muista työnhakijoista video-CV:llä (SeAMK)](https://youtu.be/uIx3WjJ3-KU)
* PowerPoint-esitys (diat 9-13)
* Puhelin tai muu videokamera

**Käsikirjoitus (teema 3)**

* ALOITUS// 10 MIN
  + Myyntipuheiden rakentamisen jälkeen jatketaan oman osaamisen sanoittamista, ja oppilaat tekevät itselleen video-cv:n.
  + Tarkoituksena on tehdä ensimmäinen versio omasta video-cv:stä. Muistuta oppilaita, että ei tarvitse stressata, koska tämä on ensimmäinen versio.
  + Ennen työskentelyn aloittamista voidaan katsoa YouTubesta ohje- ja esimerkkivideot, jotka on listattu ylle. Ne antavat vinkkejä ja inspiraatiota.
* VIDEO-CV:N TEKO // 30 MIN
  + Ohjeistetaan oppilaat työstämään video-cv itselleen. Oppilaat voivat työstää videota yksin, parin kanssa tai pienessä ryhmässä. Tärkeintä on, että jokainen tekee itselleen videon.
  + Kerro oppilaille, että ennen videon kuvaamista on tärkeää tehdä käsikirjoitus, jonka mukaan puhutaan. Video-CV:n pituudet vaihtelevat, mutta ovat yleensä 1-3 minuuttia pitkiä.
    - Vinkki: [Voit vinkata oppilaille, että video-CVtä kehittämällä voit osallistua yksilökilpailuun Yritys Hyvä -kilpailussa](https://yrityshyva.fi/sarja-3-7-9-luokat/mina-yritan/2022-tyohakemus/).
* YHTEENVETO // 5 MIN
  + Lopuksi pyydetään muutamaa vapaaehtoista näyttämään oma videonsa.
  + Kerro lopuksi oppilaille, että video-CV:n avulla erotut muista työnhakijoista. Video jää mieleen ja tuo persoonallisuutesi paremmin esiin kuin kirjallinen CV.

# TEEMA 3: JOHDANTO YRITTÄJYYTEEN

**Tavoitteet**

* Oppilaat tutustuvat yrittäjyyteen käytännön esimerkkien kautta.
* Oppilaat ymmärtävät yritysten roolin ongelmien ratkaisijoina ja hyödyn tuottajina.
* Oppilaat osaavat kertoa, mikä on yritys, yrittäjä ja yrittäjyys.
* Oppilaat osaavat miettiä erilaisia ratkaisuja käytännön haasteeseen.

**Materiaalit**

* Videot: [Johdanto yrittäjyysosioon ja haaste](https://youtu.be/t4y_nplpFNs) // [Johdatus yrittäjyyteen (Nuori Yrittäjyys](https://youtu.be/Sar6D45VrrM))
* PowerPoint-esitys (diat 14-20)
* Paperia ja kyniä

**Käsikirjoitus**

* KOKONAISUUDEN ESITTELY JA TAVOITTEET // 5 MIN
  + Katsotaan [YouTube -video](https://youtu.be/t4y_nplpFNs), joka johdattelee MOKin yrittäjyysosioon ja antaa haasteen.
* MITÄ YRITTÄJYYS ON? // 10 MIN
  + Tiimitehtävä: Annetaan tiimeille 3 minuuttia aikaa keskustella ja kerätä ajatuksia ylös aiheesta yrittäjyys. Mitä yrittäjyys on? Millaisia taitoja yrittäjä tarvitsee? Millaisia yrityksiä esimerkiksi Oulussa on?
  + Katsotaan YouTube -video ’[johdatus yrittäjyyteen’](https://youtu.be/Sar6D45VrrM), joka avaa tarkemmin yrittäjyyden keskeisiä asioita. Videon jälkeen voidaan kysyä oppilailta, mitä videosta jäi mieleen.
* YRITTÄJYYS, & MOK-HAASTE // 5 MIN
  + Esitellään oppilaille haaste dialta. Esittelyn jälkeen voidaan vielä keskustella tehtävänannosta ja tarkentaa mahdollisia kysymyksiä.
* IDEOINTIA HAASTEEN ÄÄRELLÄ // 20 MIN
  + Ohjeistetaan tiimit tarttumaan haasteeseen ja tekemään alustavaa ideointia. Mikä voisi olla haasteen mukainen liikeidea? Muistuta tiimejä, että alkuvaiheessa ei ole huonoja ideoita, vaan vielä tässä vaiheessa voi heitellä erilaisia ideoita ilmoille.
* YHTEENVETO // 5 MIN
  + Lopuksi vedetään kokonaisuus yhteen ja ohjeistetaan tiimit siihen, että seuraavaksi lähdetään konkretisoimaan erilaisia ideoita kohti liikeideaa.

# TEEMA 4: IDEASTA LIIKEIDEAKSI

**Tavoitteet:**

* Oppilaat osaavat muodostaa ideasta liikeidean ja kuvata sen.

**Materiaalit:**

* Video: [Ideasta liikeideaksi 1](https://youtu.be/Sw-5zSCKp3I) // [Ideasta liikeideaksi 2](https://youtu.be/EA78wp-T60Y)
* PowerPoint-esitys (21-25)
* Ideacanvas (A3)
* Meidän yritys -canvas (A3)

**Käsikirjoitus (Osio 1)**

* ALOITUS // 15 MIN
  + Kerrotaan oppilaille, että seuraavaksi jatketaan ideoiden työstämistä. Voidaan aloittaa katsomalla [YouTube-video](https://youtu.be/Sw-5zSCKp3I). Annetaan tiimeille 10 minuuttia aikaa jatkaa keskustelua ja ideointia edellisen kerran pohjalta. Jos ideat ovat jo valmiita, voidaan siirtyä suoraan seuraavaan vaiheeseen.
* MITÄ, MIKSI, KENELLE & HYÖTY -HARJOITUS (IDEACANVAS) // 20 MIN
  + Tiimitehtävä: Tiimit kirkastavat ideaansa hyödyntäen ideacanvasta. Ideacanvas auttaa vastamaan kysymyksiin mitä, miksi, kenelle ja hyöty.
  + **Mitä:** Mitä tuotetta tai palvelua myydään asiakkaille?
  + **Miksi:** Minkä ongelman idea ratkaisee? Miksi idea on keksitty?
  + **Kenelle:** Kuka on yrityksen asiakas? Kenelle tuotetta tai palvelua myydään? Samalla tiimit kuvailevat ’täydellisen’ asiakkaan profiilin.
  + **Hyöty:** Mitä hyötyä tuotteesta tai palvelusta on asiakkaalle?
  + Miksi ja Hyöty ovat varsin lähellä toisiaan, mutta on tärkeää tunnistaa konkreettiset ongelmat, joita ollaan ratkomassa. Ratkaisusta voi olla hyötyä, mutta jos se ei ratkaise ongelmaa, ei sitä kukaan osta.
* ALUSTUS SEURAAVAAN TEHTÄVÄÄN // 5 MIN
  + Kerrotaan oppilaille, että ideoiden työstämistä jatketaan laajentamalla näkökulmaa aluksi kestävän kehityksen näkökulmasta ja sen jälkeen mietitään yritykselle nimi ja logo. Halutessanne voitte katsoa lyhyen [YouTube-videon](https://youtu.be/EA78wp-T60Y), joka pohjustaa tehtävää.
* MEIDÄN YRITYS -HARJOITUS (MEIDÄN YRITYS -CANVAS) // 15 MIN
  + Tiimitehtävä: Tiimit jatkojalostavat ideaa hyödyntäen Meidän Yritys -canvasta. Työkalun avulla tiimit miettivät ideaa laajemmin. Tässä harjoituksessa syvennetään ideaa markkinoinnin, arvojen, vahvuuksien ja kilpailijoiden näkökulmista.
* YHTEENVETO // 10 MIN
  + Kerro, että nyt meillä on kasassa tärkeimmät liikeidean osat, joiden päälle voimme rakentaa kaikkea muuta. Idean jalostaminen jatkuu seuraavissa teemoissa.
  + Sessio vedetään yhteen ryhmäkeskustelulla, jossa jokainen tiimi kertoo lyhyesti (maksimissaan 1 minuutti) ideasta: mitä, miksi, kenelle ja hyöty.

# TEEMA 5: YRITYSESITTELY + NIMI & LOGO

**Tavoitteet:**

* Oppilaat osaavat tehdä ideasta yritysesittelyn ja esittää sen myyvällä otteella.
* Oppilaat osaavat tehdä ideasta PowerPoint-esityksen, johon kootaan tärkeimmät asiat.
* Oppilaat osaavat miettiä yritykselle nimen ja suunnitella logon.

**Materiaalit:**

* Video: <https://youtu.be/tR5H7OB5afM>
* PowerPoint-esitys (diat 26–34)
* Tietokone (jokaiselle tiimille yksi kone)

**Käsikirjoitus (Osio 1)**

* ALOITUS // 10 MIN
  + Kerrotaan oppilaille, että tässä sessiossa ideoille mietitään nimi ja logo sekä ideoista valmistellaan PowerPoint -esitykset, jotka esitellään muille.
  + Aloitetaan katsomalla [YouTube-video](https://youtu.be/tR5H7OB5afM) ja sitä tukevat PowerPoint -diat. PowerPoint -dioissa käydään läpi, yrityksen logon ja nimen periaatteet sekä mitä hyvässä yritysesittelyssä tai ns. pitchauksessa pitäisi olla sisältönä.
  + Käy läpi teeman diat ja ohjeista tiimejä työskentelemään samanaikaisesti nimen, logon ja PowerPoint-esityksen parissa.
  + Jokainen tiimi tarvitsee tietokoneen, jolla voivat tehdä esityksen.
* YRITYKSEN NIMI & LOGO // (20 MIN)
  + Mietitään yritykselle nimi ja logo. Nimi voi liittyä suoraan liikeideaan tai se voi kuvastaa tiimiläisiä. Voit muistuttaa tiimejä, että monella yrityksellä yrityksen nimi on erilainen kuin tuotteen nimi.
  + Kun nimi on mietitty, suunnitellaan sillee logo. Kannusta tiimejä luovuuteen ja kokeilemaan erilaisia yhdistelmiä. Logoja voi suunnitella paperille piirtämällä tai tietokoneella (esim. Paint 3D). Voit vinkata tiimeille, että he voivat tietokoneella hyödyntää tekoälypohjaista ohjelmaa nimeltä Looka.com -logon suunnitteluun.
  + Voit jättää taustalle dian, jossa kerrotaan hyvästä logosta ja nimestä.
* POWERPOINT-ESITYKSEN TEKO // 40 MIN
  + Nyt kootaan yhteen kaikki työ, jota on tehty päivien aikana. Niistä koostetaan yritysesittelyssä käytettävä PowerPoint -esitys. Esityksen tavoitteena on esitellä liikeidean tärkeimmät kohdat kuulijoille myyntipuheen muodossa.
  + Tiimit voivat hyödyntää PowerPointin valmiita pohjia tai tehdä omansa. Vinkkejä mm. kuvien löytämiseen on PowerPointissa.
  + Tiimejä kannattaa muistuttaa, että jokaisessa esityksen diassa ei tarvitse olla paljoa tekstiä. Tällöin kuulijat keskittyvät kuuntelemaan puhujaa eivätkä ainoastaan katso ruutua. PowerPoint on siis esittäjien tukena.
  + Muistuta, että PowerPointin tekemisen yhteydessä on tärkeää miettiä, mitä esittäjät aikovat sanoa, jotta esitys ei ole pelkästään esityksestä lukemista.
* YHTEENVETO // 5 MIN
  + Seuraavalla kerralla voidaan aluksi vielä viimeisteillä esityksiä, mutta tarkoituksena on kuulla kaikkien tiimien esitykset!

# TEEMA 6: MARKKINOINTI – MAINOSVIDEO

Markkinoinnin teemassa on useita eri toteutustapoja, joihin voi käyttää enemmän tai vähemmän aikaa. Yhteisenä tavoitteena on käsikirjoittaa ja kuvata liikeidealle lyhyt mainosvideo. Alle on listattu myös muutama lisätehtävä.

**Tavoitteet:**

* Oppilaat ymmärtävät markkinoinnin merkityksen.
* Oppilaat osaavat suunnitella markkinointiin liittyviä materiaaleja.
* Oppilaat tunnistavat ja hyödyntävät luovuuttaan.

**Materiaalit:**

* Video: <https://youtu.be/x6l_Snwn2So>
* Puhelin/kamera mainosvideon tekemistä varten

**Käsikirjoitus**

* ALOITUS // 10 MIN
  + Aloitetaan keskustelemalla oppilaiden kanssa aluksi markkinoinnista. Aloitetaan katsomalla [YouTube-video](https://youtu.be/x6l_Snwn2So), jossa puhutaan markkinoinnista ja myynnistä. Videon jälkeen voitte keskustella, missä kaikkialla voi markkinoida?
  + Markkinointia voi tehdä nykyisin monella tavalla: printtinä, diginä, somessa, lehdissä… Markkinoinnin tarkoitus on **lisätä myyntiä** ja saada asiakkaiden tietoon yritys ja sen idea.
* MAINOSVIDEO // 25 MIN
  + Mainosvideon ideana on vakuuttaa kuluttajat tuotteen tai palvelun erinomaisuudesta.
  + Tiimitehtävä: Tiimit tekevät liikeidealle lyhyen mainosvideon, jossa he kertovat ideastaan. Videolla oppilaat kertovat, mikä idea on, mikä tekee siitä hyvän, minkä haasteen se ratkaisee ja esittelevät esimerkiksi mainoksen tai logon.
  + Ohjeista tiimejä ensiksi tekemään videolle käsikirjoitus eli mitä tapahtuu missäkin vaiheessa ja sen jälkeen toteuttamaan ensimmäinen versio videosta.
  + Kerrotaan tiimeille, että tällä mainosvideolla he voivat osallistua Yritys Hyvä -kilpailuun. [Voitte katsoa tarkemmat ohjeet kilpailusarjasta verkosta tämän linkin kautta](https://yrityshyva.fi/sarja-3-7-9-luokat/yritetaan-yhdessa/tassa-tulee-tiktok-haaste/).
    - Muistuta tiimejä, että he voivat vielä myöhemmin parannella videota kilpailua varten. Osallistumisen deadline on vasta keväällä.
* YHTEENVETO // 5 MIN
  + Muistuta lopuksi oppilaita, että jo alkuvaiheessa on tärkeää miettiä, miten potentiaaliset asiakkaat saavat tiedon ja kiinnostuvat tuotteesta. Yksikään tuote/palvelu ei myy itse itseään, joten markkinointia tarvitaan.

*MUUT LISÄTEHTÄVÄT MARKKINOINTIIN LIITTYEN*

* JULISTE (A3) TAI MAINOS (A4 tai A5)
  + Ohjeista oppilaat tekemään ideasta juliste tai mainos. Mitkä ovat idean pääkohdat, jotka pitäisi kertoa mainoksessa? Mihin logo laitetaan? Mikä kiinnittäisi asiakkaan huomion julisteessa?
* SOSIAALISEN MEDIAN MAINOS
  + Tiimit voivat suunnitella ideasta sosiaalisen median julkaisun. Instagram, Tik Tok, Facebook… Tarkoituksena on pystyä kiteyttämään idea lyhyeen tekstiin ja sitä tukevan kuvan/videon.

# TEEMA 7: LOPPUESITYKSET & TIIMIVISA (LOPUT)

**Tavoitteet:**

* Oppilaat osaavat esittää liikeidean ja vastata siihen liittyviin kysymyksiin.
* Oppilaat oppivat esiintymään tiiminä.

**Materiaalit:**

* Esitystekniikka
* Tiimien PowerPoint-esitykset
* Leijonan Luolan juontaja (yksi henkilö, joka huolehtii aikatauluista)

**Käsikirjoitus**

* ALOITUS & ESITYSTEN VIIMEISTELY (jos tarve) // 10 MIN
* JOHDATTELUT ESITYKSIIN // 5 MIN
  + Nyt on aika kuulla timanttisia yritysesittelyitä! Kerrataan vielä tiimeille ohjeet:
    - Aikaa esitykselle on 4 minuuttia, ei enempää, mutta voivat käyttää vähemmän aikaa.
    - Jos aika tulee täyteen, opettaja aloittaa aplodit ja sen jälkeen esitys lopetetaan.
    - Esityksen jälkeen voidaan kysyä muutama kysymys.
    - Opettaja antaa lyhyen positiivisen palautteen jokaisen esityksen jälkeen.
  + Opettaja katsoo ajan (jos käytössä on ylimääräinen kone, voi esittäjän eteen laittaa sen, jossa näkyy kello).
* LOPPUESITYKSET LUOKASSA // 25 MIN
  + Tiimit tulevat luokan eteen lavalle vuorotellen pitämään esityksensä. Annetaan aplodit jokaiselle tiimille, kun he tulevat lavalle ja esityksen päätteeksi.
  + Kaikkien esitysten jälkeen valitaan yhteisesti luokasta yksi tiimi, joka pääsee lopputilaisuuteen Auditorioon esittelemään ideansa asiantuntijapaneelille.

# TEEMA 7: TYÖELÄMÄ-, TALOUS- JA YRITTÄJYYSVISA, JOTKA EIVÄT MUKANA KISASSA

Tämä on tiimeille, joita ei valittu jatkoon esitysten perusteella.

**Materiaalit:**

* Kahoot-peli (edellyttää kirjautumista opettajalta): <https://create.kahoot.it/share/tyoelama-talous-ja-yrittajyysvisa/4b8e78a9-d4ce-462d-8ef2-1fac93a7d99e>

**Käsikirjoitus**

* ALOITUS JA TIIMEIHIN JAKAUTUMINEN // 10 MIN
  + Kerrotaan oppilaille, että tästä eteenpäin työskentely tapahtuu tiimeissä. Jakaudutaan tiimeihin joko opettajan jaon pohjalta tai valta voidaan antaa oppilaille. Tässä vaiheessa voidaan hyödyntää olemassa olevia tiimejä tai sekoittaa ryhmät.
* TYÖELÄMÄ- TALOUS- ja YRITTÄJYYSVISA (15 min)
  + Lopuksi kilpaillaan tiimeissä työelämän ja talouden aiheiden parissa. Pelin aikana työelämän, talouden ja yrittäjyyden termit tulevat tutuiksi. [Pääset pelaamaan Kahoot-peliä tästä](https://create.kahoot.it/share/tyoelama-talous-ja-yrittajyysvisa/4b8e78a9-d4ce-462d-8ef2-1fac93a7d99e).

# TEEMA 8: PALAUTE

**Tavoitteet:**

* Oppilaat tunnistavat omia vahvuuksia ja opittuja asioita.
* Oppilaat osaavat kehua tiimikavereita.
* Oppilaat osaavat ottaa palautetta vastaan.

**Materiaalit:**

* Todistukset (jos ei annettu Leijonan Luolan yhteydessä)
* Paperia ja kyniä

**Käsikirjoitus**

* ALOITUS // 10 MIN
  + Kerro oppilaille, että tällä kerralla vedetään yhteen tehty projekti ja keskustellaan opituista asioista.
* MITÄ OPIT // 15 MIN
  + Ohjeista oppilaat kirjoittamaan paperille vastauksia seuraaviin kysymyksiin:
    - Mitä opit?
    - Mikä projektissa oli parasta?
    - Mikä oli haastavinta?
  + Kun oppilaat ovat listanneet asioita itse ylös, pyydä heitä käymään tiimissä läpi vastauksia. Voit keskustelun jälkeen kysyä tiimeiltä, oliko heillä yhteisiä oppeja, parhaita tai haastavia juttuja.
* KEHU KAVERIA // 10 MIN
  + Anna jokaiselle oppilaalle tyhjä paperi, johon he kirjoittavat oman nimensä. Nimen jälkeen pyydä oppilaita kierrättämään paperia tiimissä siten, että jokainen kirjoittaa tiimikavereiden papereihin 3 kehua. Näin jokainen saa kehuja itselleen.
* YHTEENVETO // 10 MIN
  + Lopuksi kiitä oppilaita aktiivisesta osallistumisesta. Yrittäjyys on taitoja, asennetta ja yhdessä tekemistä. Sillä tavalla kehitetään ratkaisuja erilaisiin haasteisiin ja tehdään maailmasta parempi paikka.